# **DECIZIA ETAPEI DE ÎNCADRARE**

## Nr. 0 din 00.00.2023

Ca urmare a solicitării de emitere a acordului de mediu adresate de **Someș Pig Farm Cooperativă Agricolă**, cu sediul în județul Sălaj, comuna Sălățig, satul Sălățig, nr. 88/C, înregistrată la APM Salaj cu nr. 9366/22.12.2022, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.10.2023, că proiectul: ***Construire adăpost animale și anexe gospodărești ale exploatațiilor agricole***, propus a fi amplasat în județul Sălaj, comuna Someș - Odorhei, localitatea Someș – Odorhei, tarla Berbetau, FN, identificat prin CAD nr. 51642, CF nr 51642 Someș – Odorhei,

***se supune evaluării impactului asupra mediului, se supune evaluării adecvate şi nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea efectuării *evaluării impactului asupra mediului* sunt următoarele:**

**a).** Proiectul se încadrează în sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 1 la pct. 17 lit. c) și Anexa nr. 2, la pct. 2 lit. d) 3. și la pct. 11 lit. b);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- decizia s-a luat în baza unei examinări care a luat în considerare informaţiile furnizate de către titular şi a utilizat criteriile de selecţie prevăzute în anexa nr. 3 la Legea nr. 292/2018 privind evaluarea impactului anumitor proiecte publice şi private asupra mediului;

- prezenta solicitare a fost mediatizată prin publicare anunţ în ziarul Graiul Sălajului și Magazin Sălăjean, afişare şi înregistrare anunţ la sediul Primăriei Comunei Someș – Odorhei, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- criteriile de selecţie pentru stabilirea necesităţii efectuării evaluării impactului asupra mediului au vizat caracteristicile proiectului, localizarea proiectului şi caracteristicile impactului potenţial.

Astfel:

**b) Caracteristicile proiectului:**

***b1) dimensiunea şi concepţia întregului proiect:*** prin proiect se propune construirea mai multor obiective, pe un teren extravilan, în baza unui drept de superficie, pe care Cooperativa SOMEŞ PIG FARM COOPERATIVA AGRICOLA , îl deține.

Terenul pe care se va realiza investitiția este situat în extravilanul localității Someș – Odorhei, tarla Berbetau, FN, identificat prin CAD nr. 51642, CF nr 51642 Someș – Odorhei, județul Sălaj, în suprafață de 28.439 mp.

Această fermă va furniza purcei, fermelor de îngrășare suine, ale membrilor cooperativei la un pret rezonabil, astfel încât să se asigure stabilitatea financiară a acestor societăți comerciale.

Capacitate fermei va fi fermă de reproducție hibrizi cu o capacitate de 1466 scroafe. Calculul capacității, s-a bazat pe numărul de capete necesar fiecărei ferme, care face parte din cooperativa, conform calculelor Legii nr. 195/2018 şi anume un număr total de 10.555 locuri de cazare în ferme de creștere și îngrășare. La efectuarea calculelor sa luat in considerare 3,2 serii de creștere și îngrășare la fiecare membru din cooperativă, rezultând un număr de 10.555 de purcei.

*Descriere flux de producție:*

1. Sector montă-gestație (populare inițială), 1. Departament scrofițe reproducție (populare inițială);
2. Sector maternitate;
3. Sector așteptare – montă - gestație;
4. Sector tineret;
5. Vieri;
6. Carantină;

Accesul auto și pietonal la acest teren se realizează din drumul de exploatație agricolă.

Vecini: - Nord – proprietate privată - Podar I. şi Moş T.

- Sud – proprietate privată - Moş R.

- Est – drum

- Vest – cale ferată.

*Detalierea investiției:*

OB. 1 Hala de producție,

- Hală - cu suprafața de 10225.53 mp;

- Silozuri buncare pentru stocare furaj 3 buc. (cu capacitate de 9, 16 și 19 tone);

OB. 2 Carantină - cu suprafața de 1437.75 mp;

OB. 3 Spații depozitare – magazie - cu suprafața de 375.00 mp;

OB. 4 Filtru sanitar – veterinar - cu suprafața de 150.00 mp;

OB. 5 Necropsie+cameră frigorifică și încinerator - cu suprafața de 39.10 mp;

OB. 6 Cântar rutier – având dimeniunile de 3 m lățime X 18 m lungime;

OB. 7 Filtru auto (2 buc.) – având dimeniunile de 3.5 m lățime 10 m lungime;

OB. 8 Bazine de colectare dejecții – 2 bucăți Ø 15 m; - fiecare cu volum de 813 mc și suprafața construită la sol = 176.62 mp;

OB. 9 Bazin de colectare dejecții – 1 bucată Ø 7 m - cu volum de 160 mc și suprafața construită la sol = 38.46 mp;

OB. 10 Post trafo și generator;

OB. 11 Bazin vidanjabil – cu volum de 10 mc și suprafața construită la sol 6.25 mp;

OB. 12 Gospodărire apă – volum rezervor de 150 mc și suprafața construită la sol 99.12 mp;

OB. 13 Împrejmuire - se va realiza din panouri de sărmă bordurată;

OB. 14 Drumuri de acces – cu suprafața de 8650 mp;

Suprafața propusă la parter spre construire este de: 12547.83 mp.

Suprafața propusă desfășurată este de: 12547.83 mp.

**b2)** ***cumularea cu alte proiecte existente şi/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă;

**b3)*utilizarea resurselor naturale, în special a solului, a terenurilor, a apei şi a biodiversităţii***:

***Alimentarea cu apă:***

*Alimentarea cu apă pentru adăpat* se asigură dintr-un put forat propriu. Apa din put se pompează într-un rezervor, de la care se distribuie în hală prin pompare, la sistemul de adăpare a scroafelor şi purceilor. Necesarul de apa al porcinelor este strans corelat in primul rand cu consumul de hrana, cu felul hranei si cu sistemul de furajare.

Adaparea se face din bazinul de stocare al apei, cu capacitatea de 150 mc, ce asigura alimentarea spațiilor de cazare, prin intermediul unei conducte de polietilena cu diametrul de 110 mm ingropate.

Apa din puţ, se va pompa în rezervorul de apă subteran de 150 mc, situat lângă obiectivul Gospodărire apa.

*Rezervorul de apă de 150 mc*, va fi o construcție subterană din beton armat, de formă circulară în plan, cu diametrul de 5,00 m și înălțimea de 2,50 m.

*Sursa de apă potabilă: puț forat cu H = 110 m*

- un put forat de D = 160 mm diametru, tubaj PVC de 160 mm şi de medie adancime: H = 110 m, asigurând un debit de Q puţ =1,15 l/s. Puţul va fi amplasat lângă obiectivul Gospodărire apă.

Pentru asigurarea investitiei cu apa tehnologica se propune alimentarea cu apa din forajul F2m realizat pentru monitorizare panza freatica, cu urmatoarele caracteristici: H = 15 m, diametru Ø160mm, pentru a satisface debitul necesar solicitat Q = 0.58 l/s.

Pentru asigurarea investitiei cu apa pentru incendiu 1.73l/s, se propune alimentarea cu apa din forajele F2m, F3m realizate pentru monitorizare panza freatica, cu urmatoarele caracteristici: H = 15 m, diametru Ø160mm, pentru a satisface debitul necesar solicitat Q=1.73 l/s, daca debitul nu poate fii satisfacut, propunem alimentarea cu apa in regim suplimentar din forajul F1.

Poziția topografică a forajului subteran de alimentare cu apă a fermei, va fi:

Foraj de 110 m: x = 645 634.46; y = 369 027.10;

Poziția topografică a forajelor de observație hidrogeologice ce se vor realiza, în jurul bazinelor de dejecții, va fi:

FHO1 – in coltul nord-estic al bazinelor: x = 645 642.5656; y = 368 858.39;

FHO2 – in coltul sud-vestic al bazinelor: x = 645 623.6744; y = 368 894.38.

***Evacuarea dejecțiilor, din hala de reproducție, se va realiza după cum urmează:***

*a) bazine de colectare dejectii – 2 bucati cu diametru de Ø15 m*

- fiecare bazin va avea un volum de 813 mc iar suprafata construită la sol va fi de ~ 176.62 mp.

*b) bazin de colectare dejectii, de la carantina – 1 bucata cu diametru de Ø7 m - cu volum de 160 mc iar suprafata construită la sol va fi de ~* 38.46 mp.

***Apele uzate menajere*** vor fi evacuate în bazinul vidanjabil cu volum de V=10 mc, iar de aici se vor vidanja prin firmă specializată.

***Apele pluviale*** rezultate din precipitaţii, convenţional curate vor fi colectate de pe acoperişul clădirilor şi de pe platformele betonate şi evacuate printr-un sistem de canalizare compus din rigole din PVC pentru ape pluviale cu gratare metalice. Apele pluviale de pe platforma carosabila (cale de acces si parcari) vor fi evacuate printr-un separator de hidrocarburi si directionate spre canalizarea stradala.

***Iluminatul natural și artificial:*** ansamblul studiat va fi racordat la reteaua electrică existentă în zonă. Iluminatul natural va fi asigurat prin ferestre cu tamplarie din P.V.C si cu geam termopan, iar cel artificial prin corpuri de iluminat. Iluminatul interior se va realiza pe baza de leduri fluorescente, 220 V.

***Sistemul de încălzire***

a) Centrala electrica cu capacitatea de 21kw - pentru asigurarea agentului termic, în hala de reproductie purcei.

b) Boiler ACM 200 litri – pentru asigurarea apei calde menajere.

Sistemul de incalzire, presupune ca hala sa fie incalzita in fiecare din compartimentele ei cu ajutorul apei. De la centrala apa este transportata prin conducte izolate catre fiecare compartiment. In interiorul fiecarui compartiment necesarul de caldura este dimensionat cu ajutorul radiatoarelor tubulare fixate pe pereti. Fiecare compartiment are o deviatie de distributie ce este controlata de computerul de clima. Acest computer controleaza sistemul de ventilatie, racirea si incalzirea din fiecare compartiment.

***Sistemul de ventilatie*** pentru fiecare compartiment are in compunere supape de admisie, ventilatoare de refulare cat si sistemul de control al climatului.

***Sistemul de racire*** este prin atomizarea apei (ceata). Functionarea sistemului este comandata de computerul de clima si este alcatuit din duze de atomizare de 0.4 mm, teava presiune din inox si pompa de apa.

**b4)** ***cantitatea şi tipurile de deşeuri generate/gestionate:*** gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

După realizarea proiectuluivor fi generate următoarele tipuri de deşeuri: deșeuri menajere, purin și dejecții animaliere, deșeuri privind farmacia veterinară, cadavre, ambalaje de la substanțe dezinfectante, deșeuri metalice, hârtie, carton și plastic din activitate, etc.

**b5)** ***poluarea şi alte efecte negative:*** în urma realizării proiectului propus pot rezulta emisii (pulberi şi gaze) în aer de la utilaje; emisii în freaticul local, pierderi accidentale de produse petroliere şi uleiuri; poluarea solului cu produse petroliere;

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** nerespectarea tehnologiei de exploatare fermă. Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**Organizarea de santier** se va infiinta in incinta proprietatii, pe amplasamentul obiectivului studiat. Documentatia necesara ia in studiu amplasarea urmatoarelor obiective :

- cai de acces;

*- platforma de depozitare a materialelor;*

*- unelte, scule, dispositive, utilaje si mijloace necesare;*

*- surse de energie;*

*- vestiare, apa potabila si grup sanitar;*

*- grafice de executie a lucrarilor;*

*- organizarea spatiilor pt. depozitarea temporara a materialelor, masuri specifice pentru con - servarea pe timpul depozitarii si evitarea degradarilor;*

*- masuri specifice de protectie a muncii si de prevenire a incendiilor;*

*- masuri de protective a vecintatilor (trasmitere de vibratii si socuri puternice, degajari mari de praf, asigurarea acceselor necesare).*

Lucrarile necesare organizarii de santier constau in imprejmuirea provizorie a terenului printr-un gard metalic alcatuit din panouri 2x2 m demontabil, specific organizarii de santier – in zonele unde este necesar. Accesul in incinta se va face prin doua porti, una pentru personal si cealalta pentru masini.

Pe terenul aferent se va organiza santierul prin amplasarea unor obiecte provizorii:

- Containerul metalic pentru colectarea deseurilor;

- Magazia pentru depozitarea materialelor si sculelor;

- Depozit material marunte;

- Magazie vestiar;

- Pichet incendiu;

- Grup sanitar – 1 cabina WC ecologica;

- Rezervor de apa.

Materialele de constructie cum sunt piatra, nisipul, se vor putea depozita si in aer liber, fara masuri deosebite de protectie. Pentru depozitarea sculelor si a materialelor ce nu pot fi depozitate in aer liber se va construi o baraca din lemn.

**c). Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. 19 din 20.10.2022 emis de Primăria Comunei Someș - Odorhei, terenul este situat în extravilanul UAT Someș – Odorhei, tarla Berbetau, FN, județul Sălaj. Terenul este reglementat prin extrasul CF nr. 51642 Someș – Odorhei și al înscrierii privind dezmembrămintele dreptului de proprietate, drepturi reale de garanție și sarcini, încheiere de autentificare nr. 1101 și 1102 al Contractului de constituire a dreptului de superficie.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** - impactul activităţii de fermă asupra solului, apei, a florei şi faunei, prin generarea de zgomot, vibraţii, depozitare deșeuri, miros, etc. ;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: râul Someş;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: *Aria Specială de Protecție Acvifaunistică – Cursul Mijlociu al Someşului ROSPA0114*; amplasamentul proiectului se află în interiorul ariilor naturale protejate menționate;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul, în zonă nu sunt obiective de interes public sau arii dens populate;
* peisaje şi situri importante din punct de vedere istoric, cultural sau arheologic: nu este cazul;

**d). Tipurile şi caracteristicile impactului potenţial:** Ținând cont de toate elementele furnizate de titularul proiectului și cunoștințele disponibile în această etapă:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: suprafaţa terenului pe care va fi amplasată ferma, este de 2,8439 ha = 28.439 mp, înscris în CF nr. 51642, nr.top. 51642, având formă dreptunghiulară. Terenul este aproximativ plat, fiind învecinat cu drumul de acces agricol, care trece prin vecinătatea Râului Someş, cea mai apropiată locuinţă învecinată este situată la cca. 1970 m, faţă de amplasament. Proiectul în faza de funcționare ar putea afecta în sens negativ bunăstarea populației și sănătatea umană.

d2) natura impactului: - impactul generat de proiectul propus poate fi direct, negativă asupra ariei naturale protejate și asupra populației din localitatea limitrofă; poate afecta direct, temporar sau permanent, pe termen scurt, mediu și lung aria naturală protejată în care se situează*.*

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat*.*

d4) intensitatea şi complexitatea impactului: - potenţial impact semnificativ asupra tuturor factorilor de mediu: *impactul zgomotului şi vibraţiilor* produse de surse de suprafață formată din surse fixe punctiforme nedirijate pe amplasament (ventilatoarele aferente adăpostului) şi stocarea dejecţiilor lichide în cadrul amplasamentului, sursă de suprafaţă: aplicarea dejecţiilor lichide maturate pe terenurile agricole, surse liniare: traficul autovehiculelor în cadrul amplasamentului, etc.; potenţialul *impact asupra* *aerului* datorat de surse de suprafață formată din surse fixe punctiforme nedirijate pe amplasament (ventilatoarele aferente adăpostului) şi stocarea dejecţiilor lichide în cadrul amplasamentului, sursă de suprafaţă: aplicarea dejecţiilor lichide maturate pe terenurile agricole, surse liniare: traficul autovehiculelor în cadrul amplasamentului, etc.; potenţialul *impact asupra solului şi subsolului* prin antrenarea de suspensii şi produse petroliere accidental; potenţial *impact asupra zonelor de locuit*, prin emisiile de poluanţi în aer, sol, ape subterane, zgomot şi vibraţii; potenţial impact semnificativ *asupra biodiversităţii*; evaluarea şi prezentarea riscurilor naturale şi tehnologice cauzate de proiectul propus;

d5) probabilitatea impactului - potenţial impact semnificativ asupra factorilor de mediu, nu se cunoaşte probabilitatea impactului;

d6) debutul, durata, frecvenţa şi reversibilitatea preconizate ale impactului: - nu se cunoaşte, nu dispunem de date suficiente în această etapă;

d7) cumularea impactului cu impactul altor proiecte existente şi/sau aprobate: - pe cursul râului Someș sunt proiectate/implementate diverse proiecte de balastiere care pot contribui la impact cumulat negativ semnificativ al proiectului propus;

d8) posibilitatea de reducere efectivă a impactului: nu sunt tratate în această etapă*.*

**II. Motivele pe baza cărora s-a stabilit necesitatea efectuării *evaluării adecvate* sunt următoarele:**

a) Proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere faptul că amplasamentul proiectului se află situat în ***Situl Natura 2000 – Aria Specială de Protecție Avifaunistică – Cursul Mijlociu al Someşului ROSPA 0114,***dinjudețul Sălaj, comuna Someș - Odorhei, localitatea Someș – Odorhei, tarla Berbetau, FN, identificat prin CAD nr. 51642, CF nr 51642 Someș – Odorhei, coordonatele Stereo 70 ce delimitează amplasamentul sunt următoarele:

|  |  |  |
| --- | --- | --- |
| Nr.  punct | X | Y |
|  |  |  |
| 1. | 645 649.138 | 368 708.053 |
| 2. | 645 669.288 | 369 199.740 |
| 3. | 645 659.069 | 369 203.556 |
| 4. | 645 653.619 | 369 070.570 |
| 5. | 645 643.243 | 369 070.799 |
| 6. | 645 648.841 | 369 207.375 |
| 7. | 645 638.610 | 369 211.195 |
| 8. | 645 618.016 | 368 708.738 |
| 9. | 645 638.771 | 368 708.281 |

b) Suprafaţa terenului pe care va fi amplasată ferma, este de 2,8439 ha = 28.439 mp, înscris în CF nr. 51642, nr.top. 51642, având formă dreptunghiulară.

Terenul este aproximativ plat, fiind învecinat cu drumul de acces agricol, care trece prin vecinătatea Râului Someş. Pâmă în prezent, terenul a fost utilizat ca şi teren agricol.

Caracteristicile generale ale sitului ***Aria Specială de Protecție Avifaunistică – Cursul Mijlociu al Someşului ROSPA0114*** sunt caracterizate de următoarele clase de habitate: râuri, lacuri 2 %; culturi (teren arabil) 22 %; păşuni 14 %; alte terenuri arabile 10 %; păduri de foioase 52 %;

Situl este important pentru populaţiile cuibăritoare de *cristel de câmp (Crex crex)*, *ciocârlie de pădure (Lulluta arborea)*, *ghionoaie sură (Picus canus)*, *ciocănitoarea de stejar (Dentrocopos medius)*, *sfrâncioc roşiatic (Lanius collurio)*, *sfrâncioc cu fruntea neagră (Lanius minor)*, *viespar (Pernis apivorus)*, şi *acvila mică (Hieraaetus pennatus)*. Această zonă este destinată cu precădere agriculturii, reprezentând un habitat prielnic pentru *cristelul de câmp* şi este o zonă importantă de cuibărit pentru *sfrânciocul cu fruntea neagră.*

La ora actuală pentru ROSPA0114 nu a fost elaborat un Plan de management, fiind elaborat de către A.N.A.N.P. un "*Set minim de măsuri speciale de protecție și conservare a diversității biologice, precum și conservarea habitatelor naturale, a florei și faunei sălbatice, de siguranță a populației și investițiilor din ROSPA Cursul Mijlociu al Someșului"*

Evaluarea semnificaţiei impactului se realizează în baza unui set de criterii stabilite prin OM nr. 19/2010 ce face trimitere la o serie de atribute cuantificabile.

Proiectul poate avea un impact semnificativ asupra ROSPA 0114 ca efect al următoarelor caracteristici ale acestuia:

* Amplasarea proiectului propus în imediata proximitate a unui mare corp de apă cum este Râul Someș, respectiv în zona inundabilă a acestuia;
* Capacitatea mare de capete (fermă de productie hibrizi cu capacitatea de 1466 scroafe) de animale de creștere a porcinelor;
* Efectul cumulativ al proiectului cu alte proiecte implementate în zonă, de tipul exploatărilor de extragere, încărcare și transport a materialelor minerale și a activităților conexe acestora;
* Mari cantități de deșeuri de origine animală, ce urmează a fi stocate pe amplasment;
* Riscul potential de producere a unor poluări accidentale în urma operării necorespunzătoare a utilajelor, sau a unor fenomene meteorologice nefavorabile;

În urma întocmirii listei de control privind etapa de încadrare, conform Ord. nr. 19/2010 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale de interes comunitar (întocmită în urma analizei memoriului de prezentare depus la documentație), s-a constatat că impactul lucrărilor propuse prin proiect asupra speciilor nu se poate evalua și cuantifica asupra Sitului e Importanță Comunitară ROSPA 0114 Cursul Mijlociu al Someșului, apărând necesitatea unei completări a documentației aferente cu alte studii, de tipul studiului de evaluare adecvată a efectolor potențiale asupra acestei arii naturale protejate de interes comunitar, întocmite de persoane abilitate și autorizate.

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Sistemul de Gospodărire a Apelor Sălaj, nr. 65 din 16.10.2023 înregistrată la APM Sălaj cu nr. 8243/17.10.2023, decizie justificată prin următoarele: lucrările prevăzute în proiect nu vor avea impact asupra corpurilor de apă;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate – György

Responsabil Biodiversitate,

cons. Claudiu Fodor